turjo4nis/wikipedia-bn-dump-20250701 huggingface dataset:
ইউরি ঝিরকভ

ইউরি ভালেনতিনোভিচ ঝিরকভ (; জন্ম: ২০ আগস্ট ১৯৮৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি জেনিত সেইন্ট পিটার্সবার্গ এবং রাশিয়া জাতীয় দলের হয়ে একজন মধ্যমাঠের খেলোয়াড় অথবা একজন রক্ষণভাগের খেলোয়াড় হিসেবে খেলেন।

সম্মাননা 
সিএসকেএ মস্কো
 রুশ প্রিমিয়ার লিগ: ২০০৫, ২০০৬
 রুশ কাপ: ২০০৪–০৫, ২০০৫–০৬, ২০০৭–০৮, ২০০৮–০৯
 রুশ সুপার কাপ: ২০০৪, ২০০৬, ২০০৭, ২০০৯
 উয়েফা ইউরোপা লিগ: ২০০৪–০৫

চেলসি
 প্রিমিয়ার লিগ: ২০০৯–১০
 এফএ কাপ: ২০০৯–১০

জেনিত সেইন্ট পিটার্সবার্গ
 রুশ কাপ: ২০১৫–১৬
 রুশ সুপার কাপ: ২০১৬

রাশিয়া
 উয়েফা ইউরোপীয় চ্যাম্পিয়নশিপ সেমি-ফাইনালিস্ট: ২০০৮

ব্যক্তিগত
 উয়েফা ইউরোপীয় চ্যাম্পিয়নশিপ টুর্নামেন্টের সেরা দল: ২০০৮
 রাশিয়ার সেরা ফুটবলার: ২০০৮

তথ্যসূত্র

বহিঃসংযোগ 

 
 
 Premier League profile
 BBC Sport profile 
 
 Yuri Zhirkov at the Forbes

১৯৮৩-এ জন্ম
জীবিত ব্যক্তি
২০১৮ ফিফা বিশ্বকাপের খেলোয়াড়
রুশ ফুটবলার
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
রুশ প্রিমিয়ার লিগের খেলোয়াড়
ফুটবল ক্লাব আনঝি মাখাচকালার খেলোয়াড়
ফুটবল ক্লাব সিএসকেএ মস্কোর খেলোয়াড়
ফুটবল ক্লাব দিনামো মস্কোর খেলোয়াড়
ফুটবল ক্লাব স্পার্তাক তামবভের খেলোয়াড়
ফুটবল ক্লাব জিনিত সেন্ট পিটার্সবার্গের খেলোয়াড়
ফুটবল ক্লাব খিমকির খেলোয়াড়
ফুটবল উইঙ্গার
উয়েফা ইউরো ২০০৮ খেলোয়াড়
উয়েফা ইউরো ২০১২-এর খেলোয়াড়
২০১৪ ফিফা বিশ্বকাপের খেলোয়াড়
২০১৭ ফিফা কনফেডারেশন্স কাপের খেলোয়াড়
উয়েফা ইউরো ২০২০-এর খেলোয়াড়
ইংল্যান্ডে প্রবাসী ফুটবলার
রাশিয়ার অনূর্ধ্ব-২১ আন্তর্জাতিক ফুটবলার
রাশিয়ার আন্তর্জাতিক ফুটবলার
উয়েফা ইউরোপা লিগ বিজয়ী খেলোয়াড়
নূর মিসুয়ারী

নূর মিসুয়ারী (বরং মার্চ ৩, ১৯৩৯) মোরা ন্যাশনাল লিবারেশন ফ্রন্ট এর প্রতিষ্ঠাতা এবং নেতা বিপ্লবী এবং রাজনীতিবিদ, মোরো মানুষ মোরো।

ব্যক্তিগত জীবন 
নূর মিসৌরি ৩ মার্চ, ১৯৩২ সালে তাপুল, সুলু, ফিলিপাইন এ জন্মগ্রহণ করেন। ফিলিপাইন বিশ্ববিদ্যালয়, 'ইউ.পি. জীববিজ্ঞানী ডিরেক্টরি, সাপ্লিমেন্ট ১, ফিলিপাইনের বিশ্ববিদ্যালয়, কুইজোন সিটি (১৯৭০) দশজনের চতুর্থ, তার পিতা-মাতা তাওসুগ মানুষ তাউসুগ - সামা-বাজু সম্প্রদায়ের লোকজন বংশধর এবং কাবিং-এ, ট্যাপুল আইল্যান্ড থেকে এসেছেন। তার পিতা ছিলেন সালাদউদ্দীন মিসৌরি, যিনি একজন জেলে ছিলেন, এবং তার মা ছিলেন দিন্দঙ্গাইল পিনিং। নূর মিসৌরি পংলিমিয়া মাহাবাসের এলিদজীর সরাসরি বংশধর, ত্রিশু সুলতানাত থেকে তৌসুগ যোদ্ধা এবং প্রতিনিধি যিনি তিনি ব্রুনাইর সুলতানাত বাহিনীকে সুলতানের অধীনে ব্রুনাইয়ের মুহিদ্দীন মুহিউদ্দীন অধীন বাহিনীকে সাহায্য করেন)। ব্রুনেই গৃহযুদ্ধের গৃহযুদ্ধ উত্তরে বোর্নেও, পরে সাবাহের পূর্ব অংশকে সুলতান মুহাইদিন কর্তৃক তৌসুগকে পুরস্কৃত করা হয়।

রেফারেন্সেস 

১৯৩৯-এ জন্ম
জীবিত ব্যক্তি
নির্বাসিত ফিলিপিনো
স্বাধীনতা কর্মী
ফিলিপাইনের স্বতন্ত্র রাজনীতিবিদ
আলেক্সান্দ্র সামিদভ

আলেক্সান্দ্র সের্গেয়েভিচ সামিদভ (, জন্ম: ১৯ জুলাই ১৯৮৪) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।

তথ্যসূত্র

বহিঃসংযোগ 
 
 

১৯৮৪-এ জন্ম
জীবিত ব্যক্তি
২০১৮ ফিফা বিশ্বকাপের খেলোয়াড়
রুশ ফুটবলার
রুশ প্রিমিয়ার লিগের খেলোয়াড়
ফুটবল ক্লাব দিনামো মস্কোর খেলোয়াড়
ক্রিলিয়া সভিয়াতভ সামারার খেলোয়াড়
ফুটবল ক্লাব লকোমতিভ মস্কোর খেলোয়াড়
ফুটবল ক্লাব মস্কোর খেলোয়াড়
ফুটবল ক্লাব স্পার্তাক মস্কোর খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
২০১৭ ফিফা কনফেডারেশন্স কাপের খেলোয়াড়
খ্রিস্টধর্মে ধর্মান্তরিত
রাশিয়ার অনূর্ধ্ব-২১ আন্তর্জাতিক ফুটবলার
রাশিয়ার আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
অ্যারন টেলর-জনসন

অ্যারন টেলর-জনসন (ইংরেজি: Aaron Taylor-Johnson; জন্ম: অ্যারন পেরি জনসন; ১৩ই জুন ১৯৯০) হলেন একজন ইংরেজ অভিনেতা। তিনি কিক অ্যাস চলচ্চিত্র ধারাবাহিকের নাম ভূমিকায় অভিনয়ের জন্য সুপরিচিত। এছাড়া তিনি অ্যাঙ্গাস, থংস অ্যান্ড পারফেক্ট স্নগিং (২০০৮) ছবিতে রবি ও অ্যাভেঞ্জার্স: এজ অব আলট্রন (২০১৫) ছবিতে কুইকসিলভার চরিত্রে অভিনয় করে পরিচিতি লাভ করেন।

টেলর-জনসন ছয় বছর বয়স থেকে অভিনয় শুরু করেন। ২০০৩ সালে তিনি সাংহাই নাইটস্‌ চলচ্চিত্রে কিশোর চার্লি চ্যাপলিন ভূমিকায় অভিনয় করেন এবং দি ইলুশনিস্ট (২০০৬) ও অ্যাঙ্গাস, থংস অ্যান্ড পারফেক্ট স্নগিং (২০০৮) চলচ্চিত্রে অভিনয় করেন। তার প্রথম আলোচিত সাফল্য আসে জন লেননের জীবনীমূলক নোহোয়ার বয় (২০০৯) চলচ্চিত্রের মধ্য দিয়ে। পরবর্তীতে তিনি অলিভার স্টোন পরিচালিত অপরাধ-নাট্যধর্মী স্যাভেজেস (২০১২) চলচ্চিত্রে বেন, জো রাইট পরিচালিত আন্না কারেনিনা (২০১২) চলচ্চিত্রে রুশ অভিজাত কাউন্ট ভ্রন্‌স্কি, এবং গেরেথ এডওয়ার্ডস পরিচালিত গডজিলা (২০১৪) চলচ্চিত্রে লেফটেন্যান্ট ব্রডি চরিত্রে অভিনয় করেন। ২০১৬ সালে টম ফোর্ড পরিচালিত উত্তেজনাপূর্ণ নকচার্নাল অ্যানিমেলস্‌ চলচ্চিত্রে রে মার্কাস চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং একাডেমি পুরস্কারে মনোনীত হন।

প্রারম্ভিক জীবন 
জনসন ১৯৯০ সালের ১৩ই জুন বাকিংহামশায়ারের হাই ওয়াইকোম্বে জন্মগ্রহণ করেন। তার পিতা রবার্ট জনসন একজন পুর প্রকৌশলী এবং মাতা সারা জনসন একজন গৃহিণী। তার বোন গেমা টম অ্যান্ড টমাস (২০০২) চলচ্চিত্রে একটি ছোট চরিত্রে অভিনয় করেছিলেন। জনসন ইহুদি ধর্মাবলম্বী। তিনি হোলমার গ্রিন সিনিয়র স্কুলে পড়াশুনা করেন। ১৯৯৬ থেকে ২০০৮ সালে জ্যাকি পালমার স্টেজ স্কুলে নাটক, ট্যাপ, জ্যাজ, অ্যাক্রোবেটিকস ও সঙ্গীত বিষয়ে পড়াশুনা করেন।

তথ্যসূত্র

বহিঃসংযোগ 

 
 

১৯৯০-এ জন্ম
জীবিত ব্যক্তি
২১শ শতাব্দীর ইংরেজ অভিনেতা
ইংরেজ ইহুদি অভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ শিশু অভিনেতা
বাকিংহামশায়ারের অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
এম্পায়ার পুরস্কার বিজয়ী
মার্কিন যুক্তরাষ্ট্রে ইংরেজ প্রবাসী
২০শ শতাব্দীর ইংরেজ অভিনেতা
মনসা মুড়া



অবস্থান
মনসা মুড়াটি চাঁদপুর জেলার কচুয়া উপজেলার ৪নং পূর্ব সহদেবপুর ইউনিয়নের ভূইয়ারা গ্রামে অবস্থিত। ভুইয়ারা হাইস্কুল হতে প্রায় ৩০০ মিটার পূর্বে কচুয়া-সাচার সড়ক হতে অর্ধ কিলোমিটার পশ্চিমে এবং সুন্দরী খালের উত্তর পাশে খোলা মাঠে অবস্থিত ২১টি বাঁশ ঝাড় নিয়ে গঠিত এই মনসা মুড়াটিকে পরিকল্পিত বাগান বলে মনে হয়।

ইতিহাস
জনশ্রুতি রয়েছে, বাসর ঘরে সর্প দংশনের পর মৃত স্বামী লক্ষীন্দরকে সাগরে ভেলায় ভাসিয়ে চলার পথে এক পর্যায়ে ভেলাটি ভুইয়ারা গ্রামে ভিড়ে (ভুইয়ারা গ্রাম এককালে উপকূল এলাকা ছিল বলে কথিত রয়েছে)। সেই ভেলায় ব্যবহৃত কাঁচা বাঁশ থেকে শিস বেরিয়ে বর্তমানের এ মনসা মুড়ার সৃষ্টি হয়।
জানা গেছে, এলাকার হিন্দু-মুসলিম উভয় সম্প্রদায়ের লোকজন বিভিন্ন উদ্দেশ্য সফল করতে এ মনসা মুড়ায় দুধ ও কলা দিয়ে থাকে (মানত্ করে)। একসময় ভুইয়ারা গ্রামের লোদ বংশীয় লোকেরা মনসা মুড়ার রক্ষণাবেক্ষণসহ পূজা-অর্চনা করত। ১৯৬৮ সালে এই বংশের লোকজন ভারতে চলে যাওয়ার সময় পাশের মেঘদাইর গ্রামের গোবিন্দ কবিরাজের স্ত্রী যমুনা সুন্দরীকে মনসা মুড়া রক্ষণাবেক্ষণের দায়িত্ব দিয়ে যায়। এর পর যমুনা সুন্দরীর তিরোধানের পর তার পুত্রবধূ নীলা চৌধুরীর তত্ত্বাবধানে এ মনসা মুড়ায় পূজা ও মেলা অনুষ্ঠিত হয়ে আসছে।

পালনীয় অনুষ্ঠান
মনসা মুড়ায় নিত্য, পূজা-অর্চনা ছাড়াও ১ বৈশাখে স্থানীয়দের আয়োজনে মেলা বসে।

ভূমির পরিমাণ
সরকারি ১৯ শতক খাস ভূমির উপর গড়ে উঠা এই মনসা মুড়া হেফাজতে সরকারিভাবে কোন উদ্যোগে নেয়া হয়নি। কিছু সংস্কার কাজ করে এই মনসা মুড়াটিকে একটি চমৎকার পর্যটন কেন্দ্র হিসাবে গড়ে তোলা যেতে পারে।

চিত্রশালা

অলৌকিক রহস্য
জানা গেছে একদা এক ব্যক্তি ঐ বাঁশ ঝাড় হতে বাঁশ কেটে নেওয়ার পর বাঁশ ফেরৎ দেওয়ার জন্য বার বার স্বপ্নে দেখে যে, বাঁশ ফেরত না দিলে তার বংশের কোন লোক বাচঁবেনা। তারপরও বাঁশ ফেরত না দেওয়ায় পরবর্তীতে তার নাকে মুখে রক্ত বের হয়ে মারা যান। তারপর তার বংশধরগণ উক্ত বাঁশ ফেরত দিয়ে আসে। আরেকটি উল্লেখযোগ্য ঘটনা স্থানীয় কিছু লোক এক সাপুড়ে বহরের সাথে মনসা মুড়া থেকে সাপ ধরে দেওয়ার জন্য চুক্তিবদ্ধ হয়। যখন সাপুড়ে তার “বিন বাশিঁ” বাজানো আরম্ভ করে তখন বাঁশের পাতায় পাতায় ছোট ছোট সাপ গর্ত হতে উঠে আসে। সাপুড়ে একটি সাপ ধরে পাতিলে রাখার সময় কামড় দিলে তার মৃত্যু ঘটে এবং সম্পূর্ণ সাপ  সাপুড়ের নৌকার দিকে যেতে আরম্ভ করলে সাপুড়ে দল সাপটি ছেড়ে দিয়ে রাতের অন্ধকারে পালিয়ে যায়। তারপর থেকে কোন সাপুড়ে আর সেখান থেকে সাপ ধরতে আসেনা।  এমন কি মাঠের মাঝে বাশেঁর ঝাড়ের একটি ঝিংলাও কাটতে কেহ সাহস পায়না।

তথ্যসূত্র

বহিঃসংযোগ

চাঁদপুর জেলার দর্শনীয় স্থান
ঐতিহাসিক স্থান
টিম অ্যালেন

টিম অ্যালেন (ইংরেজি: Tim Allen) নামে সুপরিচিত টিমোথি অ্যালান ডিক (ইংরেজি: Timothy Alan Dick; জন্ম: ১৩ই জুন ১৯৫৩) হলেন একজন মার্কিন অভিনেতা ও কৌতুকাভিনেতা। তিনি এবিসি চ্যানেলের সিটকম হোম ইমপ্রোভমেন্ট (১৯৯১-১৯৯৯)-এ টিম "দ্য টুলম্যান" টেলর ভূমিকায় অভিনয়ের জন্য পরিচিত। এই কাজের জন্য তিনি একটি প্রাইমটাইম এমি পুরস্কারের (১৯৯৪) মনোনয়ন লাভ করেন এবং তিনটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন। এছাড়া ১৯৯০-এর দশকে তিনি টয় স্টোরি চলচ্চিত্র ধারাবাহিকে বাজ লাইটইয়ার চরিত্রে জন্য কণ্ঠ দিয়ে এবং দ্য সান্তা ক্লজ চলচ্চিত্র ত্রয়ীতে (১৯৯৪-২০০৬) স্কট ক্যালভিন ও সান্তা ক্লজ চরিত্রে অভিনয় করে পরিচিতি লাভ করেন। টয় স্টোরি ২ ছবিতে কণ্ঠ দিয়ে তিনি একটি অ্যানি পুরস্কার লাভ করেন। তার অভিনীত অন্যান্য চলচ্চিত্রগুলো হল ফর রিচার অর পুয়রার (১৯৯৭), জাঙ্গল টু জাঙ্গল (১৯৯৭), গ্যালাক্সি কোয়েস্ট (১৯৯৯), বিগ ট্রাবল (২০০২), ক্রিসমাস উইথ দ্য ক্র্যাঙ্কস (২০০৪), দ্য শ্যাগি ডগ (২০০৬), ওয়াইল্ড হগস্‌ (২০০৭), রেডবেল্ট (২০০৮), ও ক্রেজি অন দ্য আউটসাইড (২০১০)। ২০১১ থেকে ২০১৭ পর্যন্ত তিনি এবিসির সিটকম লাস্ট ম্যান স্ট্যান্ডিং-এ মাইক ব্যাক্সটার চরিত্রে অভিনয় করেন।

প্রারম্ভিক জীবন
অ্যালেন ১৯৫৩ সালের ১৩ই জুন কলোরাডোর ডেনভারে জন্মগ্রহণ করেন। তার জন্মনাম টিমোথি অ্যালান ডিক। তার মাতা মার্থা ক্যাথরিন (জন্ম: ফক্স) ছিলেন একজন কমিউনিটি সার্ভিস ওয়ার্কার এবং তার পিতা জেরাল্ড এম. ডিক ছিলেন একজন আবাসন ব্যবসায়ের এজেন্ট। পাঁচ ভাইয়ের মধ্যে অ্যালেন তৃতীয়। তার এগারো বছর বয়সে তার পিতা এক মদ্যপ গাড়ি চালকের গাড়ির সাথে ধাক্কা লেগে সড়ক দুর্ঘটনায় মারা যান। দুই বছর পর তার মাতা তার স্কুল জীবনের প্রেমিক ও ব্যবসায়ের নির্বাহীকে বিয়ে করেন। ছয় সন্তানসহ তার মাতা তার নতুন স্বামীর সাথে মিশিগানের বার্মিংহামে চলে আসেন।

তথ্যসূত্র

বহিঃসংযোগ

 প্রাতিষ্ঠানিক ওয়েবসাইট 
 
 
 

১৯৫৩-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
২১শ শতাব্দীর মার্কিন অভিনেতা
২১শ শতাব্দীর মার্কিন কৌতুকাভিনেতা
ডেনভারের অভিনেতা
মিশিগানের ডেমোক্র্যাট
ওয়েস্টার্ন মিশিগান বিশ্ববিদ্যালয়ের প্রাক্তন শিক্ষার্থী
সেন্ট্রাল মিশিগান বিশ্ববিদ্যালয়ের প্রাক্তন শিক্ষার্থী
মার্কিন কণ্ঠাভিনেতা
মার্কিন কৌতুকাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
অ্যানি পুরস্কার বিজয়ী
২০শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন কৌতুকাভিনয়শিল্পী
মার্কিন ভিডিও গেম অভিনেতা
মার্কিন জনহিতৈষী
মার্কিন জনসমক্ষে কৌতুক পরিবেশন শিল্পী
অডিওবই পাঠক
হ্যারিয়েট বিচার স্টো

হ্যারিয়েট এলিজাবেথ বিচার স্টো (ইংরেজি: Harriet Elisabeth Beecher Stowe, ; ১৪ই জুন ১৮১১ - ১লা জুলাই ১৮৯৬) ছিলেন একজন মার্কিন লেখিকা এবং দাসপ্রথা বিলোপ আন্দোলনের সক্রিয় কর্মী। তিনি প্রখ্যাত বিচার পরিবারে জন্মগ্রহণ করেন। তিনি আফ্রিকান-মার্কিনদের দাসত্বের রুঢ় অবস্থা নিয়ে রচিত আঙ্কল টমস্‌ কেবিন বইয়ের লেখিকা হিসাবে সুপরিচিত। বইটি উপন্যাস ও নাটক হিসেবে মিলিয়নের অধিক কপি বিক্রি হয় এবং মার্কিন যুক্তরাষ্ট্র ও যুক্তরাজ্যে এর প্রভাব লক্ষ করা যায়। যার ফলে যুক্তরাষ্ট্রের উত্তরাংশে দাসত্ব-বিরোধী দল গড়ে ওঠে, অন্যদিকে দক্ষিণাংশে ক্ষোভের বহিঃপ্রকাশ দেখা যায়। স্টো উপন্যাস, আত্মকথা, প্রবন্ধ ও চিঠিসহ ৩০টি বই রচনা করেন। তিনি তার রচিত বইসমূহ ও সামাজিক সমস্যার ক্ষেত্রে তার অবস্থানের জন্য প্রভাবশালী হয়ে ওঠেন।

জীবনী

জন্ম ও পরিবার
হ্যারিয়েট ১৮১১ সালের ১৪ই জুন কানেটিকাটের লিচফিল্ডে জন্মগ্রহণ করেন। তার পিতা ক্যালভানিস্ট ধর্মযাজক লাইম্যান বিচার (১৭৭৫-১৮৬৩)। তিনি দাসপ্রথা বিলোপের পক্ষে ছিলেন। তার মাতা রোক্সানা বিচার (জন্ম: ফুটি) একজন ধর্মপ্রাণ মহিলা ছিলেন। স্টো-এর যখন পাঁচ বছর বয়স তখন তিনি মারা যান। রোক্সানার মাতামহ অ্যান্ড্রু ওয়ার্ড ছিলেন মার্কিন স্বাধীনতা যুদ্ধের একজন জেনারেল। ১৩ ভাইবোনের মধ্যে হ্যারিয়েট সপ্তম। তার ভাইবোনদের মধ্যে উল্লেখযোগ্য হলেন বড় বোন ক্যাথরিন বিচার, যিনি একজন শিক্ষাবিদ ও লেখক ছিলেন; ভাই হেনরি ওয়ার্ড বিচার, একজন ধর্ম প্রচারক ও দাসপ্রথা বিলোপ আন্দোলনের সক্রিয় কর্মী; চার্লস বিচার, যিনি পরবর্তীতে মন্ত্রী হয়েছিলেন; এবং এডওয়ার্ড বিচার ছিলেন একজন ভাষাবিজ্ঞানী।

আঙ্কল টমস্‌ কেবিন ও গৃহযুদ্ধ
স্টো তার বড় বোন ক্যাথরিনের কাছে লেখাপড়া শেখা শুরু করেন। ছোটবেলা থেকেই তার বই পড়ার নেশা ছিল। তার সবচেয়ে প্রিয় বই ছিল আরব্য রজনী। ছোটবেলা থেকে তিনি দাসদের ওপর নিষ্ঠুর নির্যাতন দেখে বড় হয়েছেন, বিশেষ করে যুক্তরাষ্ট্রের দক্ষিণাংশে নির্যাতন বেশি ছিল। আমেরিকার দক্ষিণাংশের অঙ্গরাজ্য, অর্থাৎ সাউথ ক্যারোলিনা, লুইজিয়ানা, মিসিসিপি, ফ্লোরিডা, অ্যালাবামা, জর্জিয়া দাসপ্রথার পক্ষে ছিল। ফলে তার মূল পরিকল্পনা ছিল উত্তরাংশের অঙ্গরাজ্যগুলোর (ভার্জিনিয়া, আরকানসাস, নর্থ ক্যারোলিনা অঙ্গরাজ্য) মানুষদের দাসপ্রথার ভয়াবহতা সম্পর্কে জানানো। সে পরিকল্পনা থেকেই তিনি ন্যাশনাল এরায় লিখতে শুরু করেন।

তথ্যসূত্র

বহিঃসংযোগ

 
 
 
 
 

১৮১১-এ জন্ম
১৮৯৬-এ মৃত্যু
১৯শ শতাব্দীর মার্কিন ঔপন্যাসিক
১৯শ শতাব্দীর মার্কিন লেখিকা
ইংরেজ বংশোদ্ভূত মার্কিন ব্যক্তি
কানেটিকাটের ঔপন্যাসিক
মার্কিন নারী ঔপন্যাসিক
মার্কিন লেখিকা
বিচার পরিবার
মোহাম্মদ হাত্তা

মোহাম্মাদ হাত্তা (মিনাংকাবাউ জাউই: محمد حتا, ; ১২ আগস্ট ১৯০২ - ১৪ মার্চ ১৯৮০) ছিলেন একজন ইন্দোনেশীয় রাজনীতিবিদ, সমরনায়ক এবং ইন্দোনেশিয়ার প্রথম উপরাষ্ট্রপতি, পরবর্তীতে ইন্দোনেশিয়ার প্রধানমন্ত্রী। তিনি ইন্দোনেশিয়ার স্বাধীনতার "ঘোষক" হিসাবে পরিচিত। তিনি ইন্দোনেশিয়ার প্রথম রাষ্ট্রপতি সুকর্ণসহ ইন্দোনেশিয়ায় বেশ কিছু নেতাদের সাথে মিলে নেদারল্যান্ডস ইস্ট ইন্ডিজ এর বিরুদ্ধে স্বাধীনতা সংগ্রামে নেতৃৃত্ব দেন।

মোহাম্মদ হাত্তা ফোর্ট দ্য কক, পশ্চিম সুমাত্রা, নেদারল্যান্ডস ইস্ট ইন্ডিজ-এ (বর্তমানে ইন্দোনেশিয়া) জন্মগ্রহণ করেন।  প্রাথমিক শিক্ষার পর তিনি একটি ওলন্দাজ স্কুলে অধ্যয়ন করেন এবং ১৯২১ থেকে ১৯৩২ পর্যন্ত নেদারল্যান্ডস-এ অধ্যয়ন করেন।

মোহম্মদ হাত্তাকে প্রায়ই "বুং হাত্তা" নামে ডাকা হয়। লেখক প্রমোযদিয়া অনন্ত তোর এর মতে, "বুং হাত্তা" একটি স্বস্তিদায়ক শিরোনাম, যার অর্থ "বন্ধু", একটি বিকল্প হিসাবে একজন ব্যক্তির সাথে যোগাযোগ করার উপায় হিসেবে ব্যবহৃত হয়।

মোহাম্মদ হাত্তা ১৯০২ সালের ১২ আগস্ট নেদারল্যান্ডস ইস্ট ইন্ডিজ-এর ফোর্ট ডি কক শহরে একটি বিশিষ্ট ও সম্ভ্রান্ত ইসলামি পরিবারে জন্মগ্রহণ করেন। তার দাদা ছিলেন একজন সম্মানিত উলেমা ছিলেন। তার পিতা হাজী মোহাম্মদ জামিল মারা গেলে এবং তার ছয়টি বোন ও তার মার সঙ্গে ফোর্ট দ্য কক ত্যাগ করেন। মাতৃলীনীয় মিংংকাবাউ ঐতিহ্য অনুসারে তিনি তার মায়ের পরিবারে উত্থিত হন। তার মা এর পরিবার মুখ্য ছিলেন। স্কুলে হাতা ওলন্দাজ পড়ার পাশাপাশি কুরআন-এ হাফেজ ছিলেন

তথ্যসূত্র 

১৯০২-এ জন্ম
১৯৮০-এ মৃত্যু
ইন্দোনেশিয়ার উপরাষ্ট্রপতি
ইন্দোনেশিয়ার পররাষ্ট্রমন্ত্রী
ইন্দোনেশীয় রাজনীতিবিদ
ইন্দোনেশীয় মুসলিম
মিনাংকাবাউ ব্যক্তি
২০শ শতাব্দীর ইন্দোনেশীয় অর্থনীতিবিদ
ইন্দোনেশিয়ার প্রতিরক্ষামন্ত্রী
ইরাসমাস বিশ্ববিদ্যালয় রটারডামের প্রাক্তন শিক্ষার্থী
ইন্দোনেশীয় ন্যাশনাল পার্টির রাজনীতিবিদ
ইন্দোনেশীয় বিপ্লবী
ডলি বেগম

ডলি বেগম কানাডার একজন রাজনীতিবিদ। তিনি ২০১৮ সালে কানাডার ওন্টারিও প্রদেশের টরেন্টো এলাকার স্কারবরো সাউথওয়েষ্ট আসন থেকে জয়ী হন। নিউ ডেমোক্রেটিক পার্টির (এনডিপি) এমপি হিসেবে ডলি বেগম প্রথমবারের মতো প্রোভিন্সিয়াল পার্লামেন্ট নির্বাচনে জয়ী হয়েছেন। তিনি অন্টারিও নিউ ডেমক্রেটিক পার্টির সদস্য হিসেবে স্কারবো সাউথওয়েস্ট এলাকার প্রতিনিধিত্ব করছেন। ডলি বেগম প্রাদেশিক সংগঠন কিপ হাইড্রো পাবলিক ক্যাম্পেইনের প্রধান সমন্বয়ক ছিলেন। এছাড়া স্কেয়ারবোরো হেলথ কোয়ালিশনের সহ-প্রধান ছিলেন তিনি।

জন্ম ও পারিবারিক পরিচয়
ডলি বেগমের জন্ম বাংলাদেশের মৌলভীবাজার জেলায়। তার বাবার নাম রাজা মিয়া এবং মায়ের নাম জবা বেগম। তার এক ভাই মহসিন মিয়া।  তিনি শিশু বয়স থেকেই কানাডায় বেড়ে উঠেছেন।

শিক্ষাজীবন
ডলি বেগম মৌলভীবাজারের স্থানীয় মনুমুখ বাজরাকোনা সরকারি প্রাথমিক বিদ্যালয়ে লেখাপড়া শেষে মনুমুখ পিটি বহুমুখী উচ্চ বিদ্যালয়ে ৬ষ্ঠ শ্রেণি পর্যন্ত পড়াশোনা করেন। ২০১২ সালে টরন্টো বিশ্ববিদ্যালয় থেকে স্নাতক এবং ইউনিভার্সিটি কলেজ অব লন্ডন থেকে উন্নয়ন, প্রশাসন ও পরিকল্পনা বিষয়ে স্নাতোকত্তর সম্পন্ন করেছেন।

কর্মজীবন
পড়ালেখা শেষ করার পর সিটি অব টরন্টোতে প্রায় দশ মাস কাজ করেন ডলি বেগম। তিনি রিচার্স এনালিস্ট হিসেবে কাজ করেছেন দ্য সোসাইটি অব এনার্জি প্রফেশনালসে।

রাজনৈতিক জীবন

তথ্যসূত্র

বহি:সংযোগ

জীবিত ব্যক্তি
কানাডায় বাংলাদেশী অভিবাসী
মৌলভীবাজার জেলার ব্যক্তি
২১শ শতাব্দীর বাঙালি
গুপ্ত

গুপ্ত বা গুপ্তা বঙ্গ বা বাংলার একটি সাধারণ হিন্দু বাঙালি পদবী অথবা উপাধি। অন্যান্য জাতির (বিশেষত হিন্দিভাষী) কিছু সম্প্রদায়ের মধ্যে গুপ্তা পদবীর ব্যবহার হলেও কেবলমাত্র বাঙালি  বৈদ্য জাতির মধ্যেই "গুপ্ত" অথবা "গুপ্তা" পদবী দেখতে পাওয়া যায়। সংস্কৃত শব্দ गोप्तृ বা গোপ্তৃ থেকে গুপ্ত শব্দের উৎপত্তি যার অর্থ হলো 'অভিভাবক' বা 'রক্ষক'। ইতিহাসবিদ রমেশ চন্দ্র মজুমদারের মতে,  উত্তর ও পূর্ব ভারতের বিভিন্ন সম্প্রদায় বিভিন্ন সময়ে উপাধি গুপ্ত গ্রহণ করেছে। 

বৈদ্যরা আয়ুর্বেদ চর্চাকারীদের একটি বিশেষ অংশ যারা বাংলায় বহু পূর্বে একটি স্বতন্ত্র  চিকিৎসক জাতি-গোষ্ঠীতে রূপান্তরিত হয়েছিলেন।

উল্লেখযোগ্য ব্যক্তিত্ত্ব 

 বাদল গুপ্ত, বিপ্লবী
 মধুসূদন গুপ্ত, চিকিৎসক
 রজত গুপ্ত, স্কলার
 দ্বারকানাথ গুপ্ত, চিকিৎসক
 দীনেন গুপ্ত, পরিচালক
 হরিসাধন গুপ্ত
 বিপীন গুপ্ত, অভিনেতা
 ভানু গুপ্ত, মাউথ অরগ্যান বাদক
 সোনালী গুপ্ত, অভিনেত্রী
 তনিকা গুপ্ত, অভিনেত্রী
 দীনেশ গুপ্ত, বিপ্লবী
 কাঞ্চন গুপ্ত, সাংবাদিক
 প্রচেত গুপ্ত, লেখক
 রামনিধী গুপ্ত, টপ্পা গায়ক
 সন্ধ্যা (মুখার্জী) গুপ্ত, গায়ক
 বিহারী লাল গুপ্ত, রাজনেতা
 ইন্দ্রজিৎ গুপ্ত, রাজনেতা
 সাধন গুপ্ত, এডভোকেট জেনারেল (অতিরিক্ত)
 নলিনীকান্ত গুপ্ত, বিপ্লবী
 নলিনীকান্ত গুপ্ত, ধর্মপ্রচারক
 যোগেন্দ্রনাথ গুপ্ত, লেখক, গবেষক
 ক্ষেত্র গুপ্ত, স্কলার
 মুরারী গুপ্ত, ধর্মপ্রচারক
 কাজল গুপ্ত, চিত্রাভিনেত্রী
 মহেন্দ্রনাথ গুপ্ত (শ্রীম), জীবনিকার
 মহেন্দ্র গুপ্ত, যাত্রা শিল্পী
 নর নারায়ণ গুপ্তু এডভোকেট জেনারেল

তথ্যসূত্র

আরও পড়ুন 

 বাংলা ভাষা
 হিন্দু
 বৈদ্য
 সেনগুপ্ত
 দাশগুপ্ত
 সেন রাজা

বাঙালি হিন্দু উপাধি
ভারতীয় পদবি
সুন্দরগড়হ সলমান খান

সুন্দরগড়হ সলমান খান ২০১৮ সালে মুক্তি পাওয়া ওড়িয়া ভাষার চলচ্চিত্র। ছবিটির পরিচালক অশোক পতি এবং প্রযোজনা সংস্থা তরঙ্গ সিনে প্রোডাকশন।

অভিনয়ে
 বাবুশান
 দিব্যা মহান্তি
 ববি মিশ্র
 পপু পম পম
 মিহির দাস
 উষসী মিশ্র
 পুষ্পা পন্ডা
 কালিয়া
 ত্রিভুবন
 অনন্ত আচার্য্য প্রমুখ

সঙ্গীত
ছবিটির সঙ্গীত নির্দেশনা দিয়েছেন অভিজিত মজুমদার এবং গান রচনা করেছেন গীতিকার নির্মল নায়ক। গানগুলোতে কণ্ঠ দিয়েছেন কণ্ঠশিল্পী হিউমান সাগর, সরোজ প্রধান, জাগ্রুতি মিশ্র, বিশ্বজিত, অম্রিতা, তারিক আজিজ, পামেলা জৈন, রশ্মিতা, সত্যজিত, সোয়ম পাঢী, সোহিনা মিশ্র ও কৌশিক।

সঙ্গীত

তথ্যসূত্র

ওড়িয়া ভাষার চলচ্চিত্র
২০১৮-এর চলচ্চিত্র
ভারতীয় হাস্যরসাত্মক চলচ্চিত্র
অশোক পতি পরিচালিত চলচ্চিত্র
ইটাহার বিধানসভা কেন্দ্র

ইটাহার (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৬ নং ইটাহার বিধানসভা কেন্দ্রটি ইটাহার সিডি ব্লক এর অন্তর্গত।

ইটাহার বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত। এই কেন্দ্রটি পূর্বে রায়গঞ্জ লোকসভা কেন্দ্রের অন্তর্গত ছিল।

বিধানসভার বিধায়ক

নির্বাচনী ফলাফল

২০১১ 
২০১১ সালের নির্বাচনে, তৃণমূল কংগ্রেসের অমল আচার্য তার নিকটতম প্রতিদ্বন্দ্বী সিপিআইয়ের শ্রীকুমার মুখার্জীকে পরাজিত করেন।

এমডি. রকবুল বোকশ তৃণমূল কংগ্রেসের প্রার্থী হিসেবে বিরোধিতা করেন এবং নির্দল প্রার্থী হিসেবে দাঁড়ান। তাকে পার্টি থেকে সাসপেন্ড করা হয়।

২০০৬ 
২০০৬ সালের নির্বাচনে, সিপিআই এর শ্রীকুমার মুখার্জী আইএনসি'র অমল আচার্যকে পরাজিত করেন।

১৯৭৭-২০০৬ 
২০০৬, ২০০১ ও ১৯৯৬ সালের রাজ্য বিধানসভা নির্বাচনে, সিপিআই এর শ্রীকুমার মুখার্জী ৩৬ নং ইটাহার কেন্দ্র থেকে জয়ী হন, ২০০৬ সালে তার নিকটতম প্রতিদ্বন্দ্বী কংগ্রেসের অমল আচার্যকে পরাজিত করেন, ২০০১ সালে এনসিপি'র ডা.জাইনাল আবেদিন এবং ১৯৯৬ সালে ডা.জাইনাল আবেদিন কংগ্রেস পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে কংগ্রেসের ডা.জাইনাল আবেদিন সিপিআই'র স্বদেশ চকিকে পরাজিত করেন। ১৯৮৭ সালে সিপিআই'র স্বদেশ চকি কংগ্রেসের ডা.জাইনাল আবেদিনকে পরাজিত করেন। ১৯৮২ সালে আইসিএস/কংগ্রেসের ডা.জাইনাল আবেদিন সিপিআই এর বসন্ত লাল চ্যাটার্জীকে পরাজিত করেন এবং ১৯৭৭ সালে সিপিআই (এম) -এর সলিল কুমার গুহকে পরাজিত করেন।

১৯৫১-১৯৭২ 
১৯৭২, ১৯৭১, ১৯৬৯, ১৯৬৭ এবং ১৯৬২ সালে কংগ্রেসের ডা. জাইনাল আবেদিন জয়ী হন। ১৯৫৭ সালে সিপিআই এর বসন্ত লাল চ্যাটার্জী জয়ী হন। ১৯৫১ সালে কংগ্রেসের বনমালী দাস জয়ী হন।

তথ্যসূত্র 

পশ্চিমবঙ্গের বিধানসভা কেন্দ্র
উত্তর দিনাজপুর জেলার রাজনীতি
পপু পম পম

পপু পম পম (আসল নাম তত্‌ওয়া প্রকাশ শতপথী) একজন ওড়িয়া চলচ্চিত্র, টেলিভিশন ও মঞ্চ অভিনেতা। তিনি কৌতুক অভিনেতা হিসেবে সর্বাধিক পরিচিত। তিনি এ পর্যন্ত বহু চলচ্চিত্রে অভিনয় করেছেন।

পুরস্কার ও সম্মান
তরঙ্গ টিভি (তরঙ্গ টেলিভিশন) কর্তৃক আয়োজিত তরং সিনে এওয়ার্ডস অনুষ্ঠানে শ্রেষ্ঠ কৌতুক অভিনেতা হিসেবে পুরস্কৃত হয়েছেন।

চিত্রশালা

তথ্যসূত্র

ওলিউড চলচ্চিত্র অভিনেতা
ভারতীয় কৌতুকাভিনেতা
২১শ শতাব্দীর ভারতীয় অভিনেতা
জীবিত ব্যক্তি
বিজু জনতা দলের রাজনীতিবিদ
তুণ্ড বৃদ্ধির প্রতিক্রিয়া

তুণ্ড বৃদ্ধির প্রতিক্রিয়া একাডেমিক মহলে (ইংরেজিঃ Proboscis extension reflex) বা PER নামে পরিচিত। এটি পতঙ্গের (যেমনঃ মৌমাছি) একধরনের উপাঙ্গ যা বৃদ্ধিতে সক্ষম। শুঙ্গ বা এন্টেনাতে যখন উদ্দীপনা তৈরী হয়; তখন তার প্রতিক্রিয়ায় তুণ্ড বা প্রবোস্কিস বের হয়ে আসে। মৌমাছির শুঙ্গ যখন চিনির দ্রবনকে (যেমনঃ মধু) স্পর্শ করে, তখন এই তুণ্ড বের হয়ে সেই দ্রবণ চোষণ করে।

পিইয়ারের ব্যবহার 
প্রবোস্কিস এক্সটেন্সন প্রতিক্রিয়া পতঙ্গের খাদ্য গ্রহণের স্বভাবের অংশ। যখন শুঙ্গ চিনির দ্রবনের স্পর্শ পায়; তখন তা উদ্দীপ্ত হয় এবং স্বয়ংক্রিয় ভাবে তুণ্ড সেই দ্রবন পান করতে বের হয়ে আসে। এই তুণ্ড বৃদ্ধি প্রতিক্রিয়া মৌমাছি ও ভ্রমরের জন্য সমাজে শিখন হিসেবে ব্যবহৃত হয়। এক্ষেত্রে পাভলভীয় পরিস্থিতি একটা সহজ উদাহরণ হিসেবে কাজ করে।

আরও দেখুন
 Bee learning and communication
 Animal behavior

তথ্যসূত্র

বহিঃসংযোগ
 Video of PER on a honeybee
 Picture diagram of PER on a honeybee
 Picture of a honeybee sticking out her proboscis
 Article on using PER in detecting illicit drugs and explosives

Reflexes
মৌমাছি
মৌমাছি পালন
জাহ্নবী কাপুর

জাহ্নবী কাপুর (জন্ম ১৬ মার্চ ১৯৯৭) হলেন একজন ভারতীয় বলিউড চলচ্চিত্রের উদীয়মান অভিনেত্রী। তিনি ভারতীয় অভিনেত্রী শ্রীদেবীর কন্যা। হিন্দি চলচ্চিত্র "ধড়ক" দিয়ে তার বলিউডে অভিষেক হয়।

কর্মজীবন
২০১৮ সালে ধড়ক চলচ্চিত্র দিয়ে জাহ্নবীর বলিউডে অভিষেক হয়। ছবিটি নাগরাজ মঞ্জুলের মারাঠি ভাষার সৈরাট ছবির হিন্দি পুনর্নির্মাণ। প্রথম ছবিতে তার বিপরীতে ছিলেন আরেক নবাগত ঈশান খট্টর।

অভিনয়ের তালিকা

চলচ্চিত্র

চিত্রসঙ্গীত

তথ্যসূত্র

বহিঃসংযোগ

বলিউড হাঙ্গামা তে জাহ্নবী কাপুর

১৯৯৭-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
মুম্বইয়ের অভিনেত্রী
তামিল ব্যক্তি
পাঞ্জাবি ব্যক্তি
ভারতীয় তামিল ব্যক্তি
জি সিনে পুরস্কার বিজয়ী
ডরোথি ম্যাকগুইয়ার

ডরোথি হ্যাকেট ম্যাকগুইয়ার (ইংরেজি: Dorothy Hackett McGuire; ১৪ই জুন ১৯১৬ - ১৩ই সেপ্টেম্বর ২০০১) ছিলেন একজন মার্কিন অভিনেত্রী। তিনি জেন্টলম্যান্‌স অ্যাগ্রিমেন্ট (১৯৪৭) চলচ্চিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রেন্ডলি পারসুয়েশন (১৯৫৬) চলচ্চিত্রে অভিনয় করেন শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।

জীবনী

জন্ম ও শিক্ষাজীবন
ম্যাকগুইয়ার ১৯১৬ সালের ১৪ই জুন নেব্রাস্কা অঙ্গরাজ্যের ওহামা শহরে জন্মগ্রহণ করেন। তিনি তার পিতা টমাস জনসন ম্যাকগুইয়ার ও মাতা ইসাবেল ফ্লাহার্টি ম্যাকগুইয়ারের একমাত্র সন্তান। তিনি ওহামা কমিউনিটি প্লেহাউজে তার মঞ্চ কর্মজীবন শুরু করেন।

পিতার মৃত্যুর পর ম্যাকগুইয়ার ইন্ডিয়ানার ইন্ডিয়ানাপোলিসের কনভেন্ট স্কুলে পড়াশুনা করেন। তিনি পরবর্তীতে ম্যাসাচুসেট্‌সের চেস্টনাট হিলের পাইন ম্যানর জুনিয়র কলেজে ভর্তি হন। সেখানে তিনি নাট্য দলের সভাপতি ছিলেন। ১৯ বছর বয়সে তিনি পাইন ম্যানর থেকে পাস করেন।

চলচ্চিত্র কর্মজীবন
প্রযোজক ডেভিড ও. সেলৎসনিক তার মঞ্চে অভিনয়ের দক্ষতা দেখে তাকে হলিউডে নিয়ে আসেন। ম্যাকগুইয়ারের প্রথম চলচ্চিত্র ছিল ক্লদিয়া। এটি তার নিজের অভিনীত ব্রডওয়ে মঞ্চে করা একটি সফল মঞ্চনাটকের চলচ্চিত্রায়ন। এতে তিনি অল্পবয়সী বিয়ের কনে চরিত্রে অভিনয় করেন। তার অভিনয় দর্শক ও সমালোচকদের দৃষ্টিতে সমাদৃত হয় এবং এই সফলতার কারণে চলচ্চিত্রটির একটি অনুবর্তী পর্ব ক্লদিয়া অ্যান্ড ডেভিড নির্মাণে অনুঘটক হিসেবে কাজ করে। তার অভিনয় দেখে সেলৎসনিক তাকে "স্বভাবগত অভিনেত্রী" বলে উল্লেখ করেন, অন্যদিকে প্রযোজক উইলিয়াম পার্লবার্গ তাকে "বিগত কয়েক বছরে দেখা সেরা অভিনেত্রী" বলে অভিহিত করেন।

ম্যাকগুইয়ার ১৯৪৭ সালে গ্রেগরি পেকের বিপরীতে জেন্টলম্যান্‌স অ্যাগ্রিমেন্ট চলচ্চিত্রে অভিনয়ের করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রেন্ডলি পারসুয়েশন (১৯৫৬) চলচ্চিত্রে অভিনয় করেন শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।

ব্যক্তিজীবন ও মৃত্যু
ম্যাকগুইয়ার লাইফ ম্যাগাজিনের আলোকচিত্রী জন সোপকে (১৯০৮-১৯৭৯) বিয়ে করেন। তাদের এক পুত্র মার্ক সোপ একজন আলোকচিত্রী এবং এক কন্যা টপো সোপ (জন্ম: ১৯৪৮) একজন অভিনেত্রী।

ম্যাকগুইয়ার হৃদরোগে আক্রান্ত হয়ে ২০০১ সালের ১৩ সেপ্টেম্বর মৃত্যুবরণ করেন। মৃত্যুকালে তার বয়স হয়েছিল ৮৫ বছর।

তথ্যসূত্র

বহিঃসংযোগ

 
 
 
 

১৯১৬-এ জন্ম
২০০১-এ মৃত্যু
২০শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
নেব্রাস্কার অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী